CELEX: 32010D0206
Language: et
Date: 2010-04-06 00:00:00
Title: 2010/206/: Komisjoni otsus, 6. aprill 2010 , millega lubatakse liikmesriikidel pikendada uue toimeaine FEN 560 ajutisi kasutuslube (teatavaks tehtud numbri K(2010) 1974 all) (EMPs kohaldatav tekst)

8.4.2010   
            
            
               ET
            
            
               Euroopa Liidu Teataja
            
            
               L 88/21
            
         KOMISJONI OTSUS,
   6. aprill 2010,
   millega lubatakse liikmesriikidel pikendada uue toimeaine FEN 560 ajutisi kasutuslube
   (teatavaks tehtud numbri K(2010) 1974 all)
   (EMPs kohaldatav tekst)
   (2010/206/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, (1) eriti selle artikli 8 lõike 1 neljandat lõiku,
   ning arvestades järgmist:
   
               (1)
            
            
               Prantsusmaa sai 2003. aasta juunis äriühingult Société occitane de fabrications et de technologies taotluse toimeaine FEN 560 kandmiseks direktiivi 91/414/EMÜ I lisasse vastavalt direktiivi 91/414/EMÜ artikli 6 lõikele 2. Komisjoni otsusega 2004/131/EÜ (2) kinnitati, et toimik on täielik ja seda võib käsitada põhimõtteliselt vastavana kõnealuse direktiivi II ja III lisas andmete ja teabe suhtes esitatud nõuetele.
            
         
               (2)
            
            
               Toimiku täielikkuse kinnitamine oli vajalik selleks, et võimaldada selle üksikasjalikku läbivaatamist ja luua liikmesriikidele võimalus anda kõnealust toimeainet sisaldavate taimekaitsevahendite jaoks ajutised kasutusload kuni kolmeks aastaks, kui need vastavad direktiivi 91/414/EMÜ artikli 8 lõikes 1 sätestatud tingimustele ja eelkõige tingimusele üksikasjalikult hinnata toimeainet ja taimekaitsevahendit kõnealuse direktiiviga sätestatud nõuete seisukohast.
            
         
               (3)
            
            
               Kõnealuse toimeaine mõju inimese tervisele ja keskkonnale taotleja poolt kavandatud kasutusviiside puhul on hinnatud vastavalt direktiivi 91/414/EMÜ artikli 6 lõigetele 2 ja 4. Referentliikmesriik esitas hindamisaruande projekti komisjonile 18. veebruaril 2005.
            
         
               (4)
            
            
               Kui referentliikmesriik oli hindamisaruande projekti juba esitanud, selgus, et taotlejalt vajati täiendavat teavet, millega referentliikmesriigil tuli tutvuda ja esitada oma hinnang. Seetõttu toimiku läbivaatamine alles kestab ja hindamist ei ole võimalik direktiiviga 91/414/EMÜ (mida tuleb käsitleda koostoimes komisjoni otsusega 2008/353/EÜ (3) ette nähtud aja jooksul lõpetada.
            
         
               (5)
            
            
               Kuna senisel hindamisel ei ole leitud otsest põhjust muretsemiseks, tuleks liikmesriikidele anda võimalus pikendada nimetatud toimeainet sisaldavate taimekaitsevahendite jaoks antud ajutisi lube veel 24 kuuks vastavalt direktiivi 91/414/EMÜ artikli 8 sätetele, et saaks jätkata toimiku uurimist. Eeldatavalt peaks hindamis- ja otsustamisprotsess seoses FEN 560 võimaliku lisamisega I lisasse jõudma lõpule 24 kuu jooksul.
            
         
               (6)
            
            
               Samuti tuleks otsus 2008/353/EÜ tunnistada kehtetuks, sest see on aegunud.
            
         
               (7)
            
            
               Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Liikmesriigid võivad pikendada FEN 560 sisaldavate taimekaitsevahendite jaoks antud ajutisi lubasid kuni 6. aprillini 2012.
   Artikkel 2
   Otsus 2008/353/EÜ tunnistatakse kehtetuks.
   Artikkel 3
   Käesolev otsus muutub kehtetuks 6. aprillil 2012.
   Artikkel 4
   Käesolev otsus on adresseeritud liikmesriikidele.
   
      Brüssel, 6. aprill 2010
      
         
            Komisjoni nimel
         
         
            komisjoni liige
         
         John DALLI
      
   
   
      (1)  EÜT L 230, 19.8.1991, lk 1.
   
      (2)  ELT L 37, 10.2.2004, lk 34.
   
      (3)  ELT L 117, 1.5.2008, lk 45.